3. 4. 86 Επίσημη Εφημερίδα των Ευρωπαϊκών Κοινοτήτων Αριθ. C 75/15 
6.3. Πρέπει να συσταθεί στα κράτη μέλη να χρησιμο­
ποιούν ένα σύστημα παροχής ενισχύσεων το οποίο να 
είναι περισσότερο ισορροπημένο όσον αφορά την παροχή 
των ενισχύσεων από τις αρμόδιες αρχές με τρόπο αυτό­
ματο κατά τη διακριτική τους ευχέρεια. 
Βέβαια θα ήταν ευκταία η εμπεριστατωμένη στάθμιση 
μεταξύ των δύο συστημάτων. Παράλληλα πρέπει να δοθεί 
προτεραιότητα στον περιορισμό του περιθωρίου εκτί­
μησης, δηλαδή σ' έναν ενισχυμένο αυτοματισμό, ώστε να 
είναι δυνατός ο υπολογισμός των ενισχύσεων για την 
οικονομία. 6.4. Ο τελευταίος κρίκος στην αλυσίδα μιας περιεκτι­
κής ανάλυσης και αξιολόγησης των μέτρων περιφερεια­
κής πολιτικής θα πρέπει να είναι ένα σύστημα ελέγχου 
της επιτυχίας τους. Κι ενώ τα κράτη μέλη και η Κοινότητα 
διαθέτουν εν τούτοις ήδη τις βάσεις για τη στήριξη της 
ανάπτυξης ενός συστήματος αξιολόγησης της σοβαρότη­
τας των περιφερειακών προβλημάτων, δεν υπάρχουν 
ακόμη οι επιστημονικές προϋποθέσεις για ένα παρόμοιο 
σύστημα ελέγχου της επιτυχίας. Κι εδώ υπάρχει ένα ση­
μαντικό καθήκον για την Ευρωπαϊκή Κοινότητα. 
Βρυξέλλες, 29 Ιανουαρίου 1986. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση για την πρόταση οδηγίας του Συμβουλίου σχετικά με την εναρμόνιση των νομοθε­
σιών των κρατών μελών που αφορούν στο φόρο κύκλου εργασιών — Παράταση της προθεσμίας 
για την εφαρμογή από την Ελληνική Δημοκρατία του κοινού συστήματος του φόρου προστιθέμενης 
αξίας 
(86/C 75/05) 
Στις 24 Ιανουαρίου 1986, το Συμβούλιο αποφάσισε να ζητήσει, σύμφωνα με τις διατάξεις των 
άρθρων 99 και 100 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής (ΟΚΕ) για την παραπάνω οδηγία. 
Η ΟΚΕ αποφάσισε να αναθέσει στον κ. Δασούλα, ως γενικό εισηγητή, την προετοιμασία των 
σχετικών εργασιών. 
Η ΟΚΕ, κατά τη 233η σύνοδο ολομέλειας της (συνεδρίαση της 29ης Ιανουαρίου 1986), υιοθέτησε, 
με 85 ψήφους υπέρ, καμία ψήφο κατά και 7αποχές, την ακόλουθη γνωμοδότηση: 
Η ΟΚΕ επιδοκιμάζει την πρόταση της Επιτροπής σχετικά 
με την παράταση της προθεσμίας για την εφαρμογή από 
την Ελληνική Δημοκρατία του κοινού συστήματος του 
φόρου προστιθέμενης αξίας (ΦΠΑ) κατά ένα χρόνο. 
Ήδη κατά την συζήτηση της τελευταίας πρότασης παρά­
τασης, η ΟΚΕ επέδειξε στη γνωμοδότηση της, της 15ης 
Δεκεμβρίου 1983, κατανόηση για τους τεχνικούς λόγους 
για τους οποίους η καθιέρωση του ΦΠΑ μέχρι την 1η 
Ιανουαρίου 1984 στην Ελλάδα, ήταν αδύνατη. Εξέφρασε 
όμως από τότε την ελπίδα ότι η Ελλάδα δεν θα υποβάλει 
και περαιτέρω αίτηση για παράταση. 
Η ΟΚΕ κρίνει αφενός ότι οι λόγοι τους οποίους προβάλ­
λει η ελληνική κυβέρνηση είναι βάσιμοι και ότι η νέα αυτή παράταση δεν πρόκειται να έχει επιπτώσεις όσον 
αφορά το ύψος της συνεισφοράς που πρέπει να καταβάλλει 
η Ελλάδα το 1986 στον κοινοτικό προϋπολογισμό με βάση 
τον ΦΠΑ. Αφετέρου όμως εφιστά την προσοχή του Συμ­
βουλίου στο γεγονός ότι η πραγματοποίηση της εσωτε­
ρικής αγοράς δυσχεραίνεται ακόμη περισσότερο όταν ένα 
κράτος μέλος δεν έχει καθιερώσει ακόμη την κοινή βάση 
του ΦΠΑ. Επομένως η ΟΚΕ ζητά επειγόντως να εφαρμο­
στεί το σύστημα του ΦΠΑ στην Ελλάδα το συντομότερο 
δυνατό, το αργότερο όμως την 1η Ιανουαρίου 1987· προτεί­
νει δε στην Επιτροπή των Ευρωπαϊκών Κοινοτήτων να 
παράσχει στην Ελλάδα κάθε δυνατή βοήθεια για την εφαρ­
μογή ενός συστήματος ΦΠΑ αναλόγου με τα συστήματα 
που ισχύουν στα άλλα κράτη μέλη της Κοινότητας. 
Βρυξέλλες, 29 Ιανουαρίου 1986. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR